news_article: Tappara ja Ilves tasasivat pisteet
  Tampere, 20. 10. (STT)
  Kauden toinen Tampereen paikallisottelu jääkiekon SM-liigassa päättyi torstaina pistejakoon. Loppuunmyydyn katsomon - 8 044 katsojaa - edessä Tappara ja Ilves tasasivat liigapisteet jatkoajalla maalein 2—2 (1—0, 0—0, 1—2, 0—0).
  Tappara oli voitossa kiinni kolmanteen erään asti. Sitten kaksi oman siniviivan tuntumassa tehtyä puolustusvirhettä antoi Ilvekselle tilaisuuden tehdä tasapeliin tarvittavat maalit. Ensin NHL:stä tullut Mikko Mäkelä tasoitti ylivoimalla tilanteen 1—1:een. Sitten laitahyökkääjä Sami Ahlberg tasoitti 2—2:een Markus Oijennuksen Tapparalle laukoman johdon. Molemmat Ilveksen maalit pohjustettiin terävällä syötöllä puolustajien väliin, josta ilveshyökkääjä luiskahti läpi.
  Jatkoajalla molemmat punnersivat tasavahvasti. Tapparan laitahyökkääjällä Kari Heikkisellä oli ehkä paras tilaisuus ratkaista ottelu, mutta hän laukoi maalin edestä kiekon päin maalivahti Jukka Tammea.
  Pitkin alkukautta puolustuksensa kanssa sekoillut Tappara sai paikallispelissä puolustuspeliinsä ryhtiä. Vasta kolmannessa erässä tapparapuolustajat nukahtelivat kohtalokkaasti.
  Ojanen aloitti
  Pari erää tarkkaa peliä esittäneen Tapparan yhtenäisin ketju oli Janne Ojasen kolmikko, jossa laidoilla pelasivat Kari Heikkinen ja Arto Kulmala. Ojanen teki tapparan avausmaalin ylivoimalla. Tapparan puolustuksessa pelasi hyvin Pekka Laksola. Kirvespaitojen maalia vartioinut Jari Halme torjui muuten hyvin, mutta Ilveksen 2—2 -maalin Halme pohjusti torjumalla Jarno Peltosen laukauksen eteensä.
  Tapparaa vahvistivat torstain ottelussa Jokereista vuokratut hyökkääjät Mikko Konttila ja Timo Norppa sekä Ässistä vuokralla oleva puolustaja Kaj Kuusisto.
  Ilves pelasi kuin käsijarru päällä kaksi erää ja heräsi pelaamaan vasta kolmannessa erässä. Ilman Jukka Tammen loistavia torjuntoja Ilves olisi saattanut menettää kummatkin pisteet. Ilveksellä oli toisen erän alussa hyvä tilaisuus kääntää ottelu edukseen, mutta joukkueen ylivoimapeli oli taas tehotonta.
  Ilveksen ykkösmies oli Tammi. Hermoilleen puolustuksen paras oli nuori Petri Kokko. Ilveksen yhtenäisin ketju oli Jarno Peltosen kolmikko, jossa laitamiehinä pelasivat Tommy Kiviaho ja Sami Ahlberg. NHL:stä työsulkua pakoon tullut omistaja-laitahyökkääjä Mäkelä loisti tekemällä Ilveksen herättäneen 1—1-osuman. (STT)
  -jy
  
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19
events.event_type: game result penalty penalty goal penalty penalty penalty penalty penalty penalty penalty penalty goal penalty goal goal penalty saves saves
events.home_team: Tappara
events.guest_team: Ilves
events.score: 2–2 1–0 1–1 2–1 2–2
events.periods: 1–0 0–0 1–2 0–0
events.features: power play
events.features: power play
events.player: Valeri Krykov Petri Kokko Janne Ojanen Hannu Henriksson Aleksandr Barkov Kaj Kuusisto Ari Haanpää Hannu Mattila Allan Measures Hannu Henriksson Janne Ojanen Mikko Mäkelä Hannu Henriksson Markus Oijennus Sami Ahlberg Janne Ojanen Jari Halme Jukka Tammi
events.assist: Arto Kulmala
events.assist: Tero Peltomaa Brian Tutt
events.assist: Aleksandr Barkov Kaj Kuusisto
events.assist: Jarno Peltonen
events.team: home guest home guest home home home guest guest guest home guest guest home guest home home guest
events.team_name: Tappara Ilves Tappara Ilves Tappara Tappara Tappara Ilves Ilves Ilves Tappara Ilves Ilves Tappara Ilves Tappara Tappara Ilves
events.time: 11.35 15.13 15.44 19.25 22.27 26.02 28.52 30.2 34.58 37.12 40.24 41.26 42.13 45.18 46.02 48.14
events.penalty_minutes: 2 2 2 2 2 2 2 2 2 2 2 2
events.saves: 27 35